**Samoštúdium počas obmedzenia školskej prevádzky 04.05.2020 – 08.05.2020**

**Memorandum slovenského národa**

Pretože Slováci nemali v uhorskom sneme poslancov, rozhodli sa verejne vyhlásiť svoje požiadavky. Do Martina zvolali zhromaždenie, aby schválilo národný program.

6. a 7. júna 1861 prišlo do Martina vyše 5 000 ľudí zo všetkých kútov Slovenska.

V Memorande slovenského národa, ktorého autorom je Štefan Marko Daxner Slováci žiadali:

* aby Uhorský snem vydal zákon, podľa ktorého sa Slováci uznávajú za osobitý národ
* aby územie obývané Slovákmi tvorilo osobitný celok pod názvom Slovenské okolie
* slovenčinu ako úradnú reč
* slovenské školstvo
* slovenský snem
* žiadali spravodlivosť pre Slovákov, ale aj ostatné národy v Uhorsku.

Slovenská delegácia odišla s memorandom do Budapešti a do Viedne. Memorandum neprijal ani uhorský snem, ani cisár František I.

**Tento druhý národný program sa Slováci bez úspechu pokúšali presadiť až do prvej svetovej vojny.**

  Štefan Marko Daxner, autor textu memoranda

**Čo si zapamätám!**

* **V roku 1861 v Turčianskom svätom Martine vyhlásili Memorandum slovenského národa.**
* **Slováci žiadali slovenské školstvo, slovenský snem, Slovenské okolie a slovenčinu ako úradnú reč.**
* **Memorandum odmietol uhorský snem aj cisár.**

Čo si zapamätám – prepíš do zošita a nauč sa!

Teraz odpovedz na otázky – Kde bolo vyhlásené memorandum? Čo požadovali Slováci v memorande? Prečo memorandum neuspelo?

 Odpovede napíš a odovzdaj s ostatnými pracovnými listami p. asistentovi.